
Muudatusettepanekud 23 ja 26
Ettepanek võtta vastu määrus
Põhjendus 11
	

	Komisjoni ettepanek
	Muudatusettepanek

	(11)	Tingimusel et komisjon hindab korrapärase seire raames käesoleva määruse mõju ning selline hindamine algatatakse liikmesriigi igakülgselt põhjendatud taotluse alusel või komisjoni omal algatusel, on vaja ette näha võimalus võtta meetmeid, mis on vajalikud käesoleva määruse kohaldamisalasse kuuluvate toodete impordi suhtes, millel on kahjulik mõju samasuguste või otseselt konkureerivate toodete turule liidus või ühes või mitmes liikmesriigis. Linnuliha-, munade ja suhkruturul on olukord eriti ebakindel ja võib liidu põllumajandustootjaid kahjustada, kui import Ukrainast peaks suurenema. On asjakohane kehtestada munadele ning linnuliha- ja suhkrutoodetele automaatne kaitsemeede, mis aktiveeritakse, kui käesoleva määruse kohaselt imporditud tootekogused ületavad 2022. ja 2023. aastal imporditud koguste aritmeetilise keskmise.
	(11)	Tingimusel et komisjon hindab korrapärase seire raames käesoleva määruse mõju ning selline hindamine algatatakse liikmesriigi igakülgselt põhjendatud taotluse alusel või komisjoni omal algatusel, on vaja ette näha võimalus võtta meetmeid, mis on vajalikud käesoleva määruse kohaldamisalasse kuuluvate toodete impordi suhtes, millel on kahjulik mõju samasuguste või otseselt konkureerivate toodete turule liidus või ühes või mitmes liikmesriigis. Teravilja-, linnuliha-, munade, suhkru- ja meeturul on olukord eriti ebakindel ja võib liidu põllumajandustootjaid kahjustada, kui import Ukrainast peaks suurenema. On asjakohane kehtestada nisule, odrale, kaerale, maisile, munadele, linnuliha-, suhkru- ja meetoodetele automaatne kaitsemeede, mis aktiveeritakse, kui käesoleva määruse kohaselt imporditud tootekogused ületavad 2021., 2022. ja 2023. aastal imporditud koguste aritmeetilise keskmise.



Muudatusettepanekud 24 ja 28
Ettepanek võtta vastu määrus
Artikkel 4 – lõige 7
	

	Komisjoni ettepanek
	Muudatusettepanek

	7. Kui munade, linnuliha või suhkru impordi kumulatiivne maht alates 1. jaanuarist 2024 jõuab ajavahemikul 6. juunist kuni 31. detsembrini 2024 aastatel 2022 ja 2023 registreeritud impordimahtude aritmeetilise keskmiseni, teeb komisjon 21 päeva jooksul, olles teavitanud määruse (EL) 2015/478 artikli 3 lõikega 1 loodud kaitsemeetmete komiteed, järgmist: 
	7. Kui hariliku nisu, nisujahu ja ‑graanulite, odra, odrajahu ja -graanulite, kaera, maisi, maisijahu ja -graanulite, odratangude ja -lihtjahu, muul viisil töödeldud teravilja, mee, munade, linnuliha või suhkru impordi kumulatiivne maht alates 1. jaanuarist 2024 jõuab ajavahemikul 6. juunist kuni 31. detsembrini 2024 aastatel 2021, 2022 ja 2023 registreeritud impordimahtude aritmeetilise keskmiseni, teeb komisjon 14 päeva jooksul, olles teavitanud määruse (EL) 2015/478 artikli 3 lõikega 1 loodud kaitsemeetmete komiteed, järgmist: 

	a) kehtestab uuesti sellele tootele artikli 1 lõike 1 punktiga b peatatud tariifikvoodi kuni 31. detsembrini 2024 ja 
	a) kehtestab uuesti sellele tootele artikli 1 lõike 1 punktiga b peatatud tariifikvoodi kuni 31. detsembrini 2024 ja

	b) kehtestab alates 1. jaanuarist 2025 tariifikvoodi, mis võrdub viie kaheteistkümnendikuga kõnealusest aritmeetilisest keskmisest, või artikli 1 lõike 1 punktiga b peatatud tariifikvoodi, olenevalt sellest, kumb on suurem. 
	b) kehtestab alates 1. jaanuarist 2025 tariifikvoodi, mis võrdub viie kaheteistkümnendikuga kõnealusest aritmeetilisest keskmisest, või artikli 1 lõike 1 punktiga b peatatud tariifikvoodi, olenevalt sellest, kumb on suurem.

	Kui munade, linnuliha või suhkru impordi kumulatiivne maht alates 1. jaanuarist 2025 jõuab ajavahemikul 1. jaanuarist kuni 5. juunini 2025 viie kaheteistkümnendikuni 2022. ja 2023. aastal registreeritud impordimahtude aritmeetilisest keskmisest, kehtestab komisjon 21 päeva jooksul, olles teavitanud kaitsemeetmete komiteed, uuesti sellele tootele artikli 1 lõike 1 punktiga b peatatud tariifikvoodi. 
	Kui hariliku nisu, nisujahu ja ‑graanulite, odra, odrajahu ja -graanulite, kaera, maisi, maisijahu ja -graanulite, odratangude ja -lihtjahu, muul viisil töödeldud teravilja, mee, munade, linnuliha või suhkru impordi kumulatiivne maht alates 1. jaanuarist 2025 jõuab ajavahemikul 1. jaanuarist kuni 5. juunini 2025 viie kaheteistkümnendikuni 2021., 2022. ja 2023. aastal registreeritud impordimahtude aritmeetilisest keskmisest, kehtestab komisjon 14 päeva jooksul, olles teavitanud kaitsemeetmete komiteed, uuesti sellele tootele artikli 1 lõike 1 punktiga b peatatud tariifikvoodi. 

	Käesoleva lõike kohaldamisel tähendavad terminid „munad“, „linnuliha“ ja „suhkur“ kõiki tooteid, mis on hõlmatud assotsieerimislepingu I-A lisa liites munadele ja albumiinidele, linnulihale ja linnuliha valmististele ning suhkrule kehtestatud tariifikvootidega, ning aritmeetiline keskmine arvutatakse sel teel, et 2022. ja 2023. aasta impordimahtude summa jagatakse kahega.
	Käesoleva lõike kohaldamisel tähendavad terminid „harilik nisu“, „nisujahu ja -graanulid“, „oder“, „odrajahu ja -graanulid“, „kaer“, „mais“, „maisijahu ja -graanulid“, „odratangud ja -lihtjahu“, „muul viisil töödeldud teravili“, „mesi“, „munad“, „linnuliha“ ja „suhkur“ kõiki tooteid, mis on hõlmatud assotsieerimislepingu I-A lisa liites harilikule nisule, nisujahu ja -graanulitele, odrale, odrajahule ja-graanulitele, kaerale, maisile, maisijahule ja -graanulitele, odratangudele ja ‑lihtjahule, muul viisil töödeldud teraviljale, meele, munadele ja albumiinidele, linnulihale ja linnuliha valmististele ning suhkrule kehtestatud tariifikvootidega, ning aritmeetiline keskmine arvutatakse sel teel, et 2021., 2022. ja 2023. aasta impordimahtude summa jagatakse kolmega.

